**ΚΕΝΤΡΟ ΥΓΕΙΑΣ ΣΠΑΡΤΗΣ**

**ΤΕΧΝΙΚΗ ΕΚΘΕΣΗ ΓΙΑ ΘΕΜΑΤΑ ΠΥΡΑΣΦΑΛΕΙΑΣ**

Το Κέντρο Υγείας Σπάρτης του Ν. Λακωνίας, αποτελείται από 2 ορόφους (ισόγειο & α’ όροφο). Έχει συνταχθεί νέα Μελέτη Πυροπροστασίας σύμφωνα με την υπ’αριθ. 18-2019 Πυροσβεστική Διάταξη και σύμφωνα με τα υφιστάμενα αρχιτεκτονικά σχέδια και αφορά «Μέτρα και μέσα πυροπροστασίας εγκαταστάσεων (μονάδων) υγείας και κοινωνικής πρόνοιας», με Α/Α πράξης έγκρισης από την Πυροσβεστική Υπηρεσία 813998. Μετά την αυτοψία του Τμήματος Υγιεινής και Ασφάλειας Εργαζομένων της 6ης Υ.ΠΕ. (Καρζής Κώστας, Γκοργκόλης Σπύρος) που πραγματοποιήθηκε στις κτιριακές εγκαταστάσεις του Κ.Υ. Σπάρτης, στις 12/11/2024, παρατηρήθηκαν τα παρακάτω:

1. Επιδιόρθωση της φοράς ανοίγματος 4 πορτών (3 στο ισόγειο και 1 στον όροφο) προς τα έξω και όχι προς τα μέσα που είναι τώρα. Να τοποθετηθεί μπάρα πανικού και στις 6 εξόδους κινδύνου.
2. Απομάκρυνση όλων των άχρηστων και εκτός λειτουργίας υλικών από τις οδεύσεις διαφυγής.
3. Προμήθεια και εγκατάσταση 9 φωτιστικών ασφάλειας και σήμανσης διαφυγής.
4. Υλοποίηση και τοποθέτηση στα κατάλληλα σημεία σχεδιαγραμμάτων έκτακτης εκκένωσης του κτιρίου (ISO 23601: Safety Identification – Escape and Evacuation Plan Signs).
5. Προμήθεια και εγκατάσταση συστήματος χειροκίνητης αναγγελίας πυρκαγιάς στους χώρους που προβλέπονται από την Μελέτη Πυροπροστασίας.
6. Προμήθεια και εγκατάσταση (με την κατάλληλη σήμανση) 2 πυροσβεστήρων ξηράς σκόνης 6kg.

Επίσης, πρέπει να οριστεί ομάδα Πυρασφάλειας του κτιρίου, να εκπαιδευτεί κατάλληλα αλλά και να ορίσει σε συνεργασία με την Πυροσβεστική επίδειξη χρήσης των απλών πυροσβεστικών μέσων.

**ΤΜΗΜΑ ΥΓΙΕΙΝΗΣ ΚΑΙ ΑΣΦΑΛΕΙΑΣ ΤΩΝ ΕΡΓΑΖΟΜΕΝΩΝ**

**ΚΑΡΖΗΣ ΚΩΝΣΤΑΝΤΙΝΟΣ**

**ΓΚΟΡΓΚΟΛΗΣ ΣΠΥΡΟΣ**